SKN บวก 5.30% วิ่งแรง 6 วันติด ลุ้นกำไรปี 61 โตเด่น 112% แนะซื้อเป้า 9 บาท
SKN บวก 5.30% วิ่งแรง 6 วันติด ลุ้นกำไรปี 61 โตเด่น 112% แนะซื้อเป้า 9 บาท โดย ณ เวลา 15.03 น. อยู่ที่ระดับ 6.95 บาท บวก 0.35 บาท หรือ 5.30% ด้วยมูลค่าซื้อขาย 6.32 ล้านบาท
22 ธ.ค. 2560

ผู้สื่อข่าวรายงานว่า บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ณ เวลา 15.03 น. อยู่ที่ระดับ 6.95 บาท บวก 0.35 บาท หรือ 5.30% ด้วยมูลค่าซื้อขาย 6.32 ล้านบาท ราคาหุ้นพุ่งแรง 6 วันติด โดยนับตั้งแต่หุ้นยืนที่ระดับ 6.05 บาท เมื่อวันที่ 15 ธ.ค.60

บล.เออีซี ระบุในบทวิเคราะห์ว่า  SKN (BUY:[email protected]): ช่วงไตรมาส 4/60 คาดกำไรกลับมาโตทั้ง เทียบช่วงเดียวกันของปีก่อน และ เทียบไตรมาสก่อนหน้า หนุนยอดสั่งซื้อแผ่นไม้ MDF ที่ฟื้นตัว ทั้งจากกลุ่มลูกค้าเดิมและลูกค้าใหม่ในเอเชียที่เพิ่มขึ้น
ขณะที่ปี 61 คาดกำไรพลิกโตเด่น 112.4% เทียบช่วงเดียวกันของปีก่อน จากมาร์จิ้นที่ดีขึ้น หลังรับรู้ผลบวกจากเครื่องฉีดกาวรุ่นใหม่พร้อมเดินเครื่องไลน์ผลิตที่ 2 ทำให้มีกำลังการผลิตเพิ่มขึ้นเท่าตัว+Upside 41.7%
 